- Тэматыка мне блізкая, таму стараюся падыходзіць да кожнага выпуску адказна. Калі гаворым пра "Сваю зямлю", то ў ёй больш сацыяльна-эканамічная накіраванасць: чым жыве вёска зараз, этапы рэфармавання. Праграма дае большае ўяўленне пра вясковае жыццё, глыбей аналізуе працэсы, што адбываюцца ў аграрнай сферы. Рэалізацыю дзяржпраграм паказваем праз чалавека, які жыве ў глыбінцы. І сама праграма ствараецца ў рэгіёнах. Паказваем не толькі перадавы вопыт краіны ў сельскагаспадарчай галіне, але і сельскі бізнес у тым ліку. Бо гэты накірунак зараз развіваецца. Нават складана ўявіць, што ў краіне налічваецца ўжо больш за дзевяць тысяч фермераў.